iraklixyz/georgian-wikipedia-cleaned huggingface dataset:
სუჯები

სუჯები — ჰერული მოდგომის ტომი. ქართული, სომხური და ანტიკური წყაროებით (ლეონტი მროველი, „მოქცევაჲ ქართლისაჲ“, დავით აღმაშენებლის ისტორიკოსი, მოვსეს ხორენაცი, ეღიშე, უხტანესი, მხითარ აირივანელი, პლინიუსი). სუჯები მოსახლეობდნენ მდინარე ივრის შუა დინების აუზში. ანტიკური ხანის მწერლების მიერ მოხსენიებული „სოდები“ და სომხური წყაროების „წოდები“ ქართული წყაროების „სოჯები“ ან „სუჯები“ უნდა იყვნენ. სუჯების პოლიტიკური და კულტურულ-ეთნიკური შერწყმა აღმოსავლურ ქართულ ტომებთან — ქართებთან და კახებთან — ძალზე ადრე დაიწყო. განსაკუთრებით ინტენსიური გახდა ეს პროცესი ძვ. წ. საუკუნის დასაწყისიდან. ამ დროს წარმოიქმნა ქართლის (იბერია) სახელმწიფო, რომელიც მონათესავე და უშუალოდ მოსაზღვრე ჰერული მოდგმის ტომებს თავისი გავლენის სფეროში აქცევდა. ახ. წ. საუკუნისთვის ეს პროცესი ძირითადად დასრულდა. ქართ-კახებთან კულტურულ-ეთნოგრაფიული პოლიტიკური შერწყმა განსაკუთრებით განამტკიცა ჰერეთის ტერიტორიაზე ქრისტიანობისა და ქართული ეკლესიის გავლენის გავრცელებამ.
ბერნარდ კორნუელი

ბერნარდ კორნუელი (, დ. 23 თებერვალი, 1944) — ინგლისელი მწერალი ისტორიული რომანების ჟანრში. ის ყველაზე მეტად ცნობილია წიგნების სერიით ნაპოლეონის ომების პერიოდის ინგლისელ ჯარისკაცზე, რიჩარდ შარპზე. წიგნების მიხედვით შეიქმნა სატელევიზიო ფილმების სერია, რომელშიც მთავარ როლს შონ ბინი თამაშობს. კორნუელის სხვა ისტორიული რომანები ეხება ისეთ პერიოდებს, როგორიცაა ართურისა და ალფრედის ბრიტანეთი, ასევე ასწლიანი ომი.
მაკ-მერდოს სრუტე

მაკ-მერდოს სრუტე  — სრუტე ანტარქტიდაში, რომლის ყინულით დაფარული წყლებიც იჭიმება 55 კმ-ზე სიგრძესა და სიგანეში. ჩრდილოეთიდან სრუტე ჩაედინება როსის ზღვაში. სრუტის დასავლეთ სანაპიროზე აღმართულია სამეფო საზოგადოების ქედი, რომლის სიმაღლეც ზღვის დონიდან 4205 მეტრია, სამხრეთიდან კი სრუტე მთავრდება მაკ-მერდოს შელფური მყინვარით. აღმოსავლეთ საზღვარს წარმოადგენს როსის კუნძული — მრავალი ადრეული ანტარქტიკული ექსპედიციის გასაგზავნი წერტილი. კუნძულზე მდებარეობს მოქმედი ვულკანი ერებუსი, რომლის სიმაღლეც 3794 მეტრია, სამხრეთ მხარეს კი განლაგებულია ანტარქტიდის უდიდესი სამეცნიერო ბაზები: მაკ-მერდოს ბაზა (აშშ) და სკოტ-ბეისი (ახალი ზელანდია). მაკ-მერდოს სრუტის სანაპირო ზოლის 10% ყინულისგან თავისუფალია. სრუტე მდებარეობს სამხრეთ პოლუსიდან 1300 კმ-ში.
კავიტაცია

კავიტაცია (-დან — სიცარიელე) — თხევადი მასის დინებაში ორთქლის წარმოშობისა და ჰაერის ბუშტების შემდგომი კონდენსაციის პროცესი, რომელსაც თან სდევს ხმაური და ჰიდრავლიკური დარტყმები. სითხეში კავიტაციური ბუშტების, ან კავერნების წარმოქმნა, თვითონ ამ თხევადი მასის ორთქლისგანვე. კავიტაცია წარმოიქმნება სითხეში ადგილობრივად წნევის დაცემის შედეგად, რომელიც ხდება ან მისი სიჩქარის გაზრდით (ჰიდროდინამიკური კავიტაცია), ან დიდი ინტენსივობის აკუსტიკური ტალღის გავლის დროს. ასევე არსებობენ ამ ეფექტის წარმოქმნის სხვა მიზეზებიც. დინებასთან ერთად მაღალი წნევის არეალში ან შეკუმშვის ნახევარპერიოდის დროს, კავიტაციური ბუშტი სკდება, რის დროსაც დარტყმით ძალას გამოსცემს.
Daily Mail

— ინგლისური ყოველდღიური გაზეთი. გამოდის 1896 წლიდან. ტირაჟის სიდიდით მეორე ყოველდღიური გაზეთია დიდ ბრიტანეთში ( -ის შემდეგ).

წარმოადგენდა ერთ-ერთ პირველ ბრიტანულ გაზეთს საშუალო კლასისთვის და დღესდღეობით ითვლება ერთადერთ გაზეთად, რომლის მკითხველთა 50 %-ზე მეტიც ქალები არიან. იყო პირველი გაზეთი, რომელიც მილიონიანი ტირაჟით გაიყიდა ერთ დღეში. ჰქონდა რამდენიმე „ეროვნული“ ვერსია — ირლანდიური, შოტლანდიური, ინდური. 1975 წლიდან გამოიცემა კომპაქტურ ფორმატში.
ვარსკვლავიანი ღამე რონის თავზე

„ვარსკვლავიანი ღამე რონის თავზე“  — პოსტიმპრესიონისტი მხატვრის, ვინსენტ ვან გოგის ერთ-ერთი ნახატი, რომელიც ქალაქ არლს გამოსახავს; ამჯერად — ღამით. ინახება ორსეის მუზეუმში, პარიზში. ნახატი გამოსახავს ფეხით ორი წუთის სავალ ადგილს ყვითელი სახლიდან, ლამარტენის მოედანზე, რომელსაც ვან გოგი გარკვეული პერიოდი ქირაობდა. ღამის დრო , ვარსკვლავური სინათლის ეფექტები და ფარნების სინათლე ამ ნახატს მხატვრის სხვა შემოქმედებებთან ანათესავებს — „კაფეს ტერასა საღამოს“-თან (ნახატ „ვარსკვლავიანი ღამე რონის თავზე“ ერთი თვით ადრე დახატული) და უფრო გვიანდელ „ვარსკვლავებიან ღამე“-სთან.

ნახატის ისტორია
ნახატის მონახაზი ვან გოგმა თავის მეგობარს ეჟენ ბოშს 1888 წლის 2 ოქტომბერს წერილთან ერთად გაუგზავნა.

ტილო პირველად 1889 წელს იქნა გამოფენილი დამოიკუდებელი მხატვრების სალონის გამოფენაზე პარიზში, ნახატ „ზამბახებთან“ ერთად. უკანასკნელის გამოფენას აძალებდა თეო, ვან გოგის ძმა.
გურიის ქედი

გურიის ქედი, გურიის სერი, ნიგოითის სერი — ქედი საქართველოში, მესხეთის ქედის ჩრდილოეთი განშტოება. განფენილია ლანჩხუთის, ოზურგეთის, ჩოხატაურის და სამტრედიის მუნიციპალიტეტებში. მდებარეობს კოლხეთის დაბლობის სამხრეთ კიდეზე და აღმოსავლეთისაკენ გრძელდება სამხრეთ იმერეთის მთისწინა სერში. გარღვეულია ორი გამკვეთი ხეობით.
სციტამინალეები

სციტამინალეები — ერთლებნიან მცენარეთა რიგი. მაღალი მრავალწლოვანი ბალახებია. მათი დიდი ფოთლები დანაწევრებულია ხალთად, ყუნწად და ფირფიტად. ყვავილი ზიგომორფული ან ასიმეტრიულია: ყვავილსაფარი შედგება 3-წევრიანი ჯამისა და გვირგვინისაგან, იშვიათად ერთგვაროვანია, გვირგვინისებრი. სციტამინალეების მხოლოდ მცირე ნაწილს აქვს 6 ნორმალური მტვრიანა, უმრავლესობას კი ერთი ნორმალური მტვრიანა გააჩნია, დანარჩენი 5 გადაქცეულა დიდ, მკვეთრად შეფერილ, გვირგვინის ფურცლის მსგავს სტამინოდიუმებად.

კანასებრთა და მარანტისებთა ოჯახებში ამ ერთადერთი მტვრიანას მხოლოდ ერთი ნახევარი ივითარებს ორბუდიან სამტვრეს, მეორე ნახევარი გარდაქმნილია ფურცლისებრ სტამინოდიუმად. ნასკვი ქვედაა, ნაყოფი კოლოფი ან კენკრისებრია. სციტამინალეები აერთიანებს 4 ოჯახს (800-მდე სახეობას): ბანანისებრნი, ჯანჯაფილისებრნი, კანასებრნი და მარანტასებრნი. იზრდებიან ორივე ნახევარსფეროს ტროპიკებსა და სუბტროპიკებში.
სციფოიდურნი

სციფოიდურნი — ზღვის ცხოველების კლასი ნაწლავღრუიანთა ტიპისა. აქვთ პოლიპის ან მედუზის ფორმა. ახასიათებთ რადიალური სიმეტრია. ნაწლავი სიგრძეზე რადიალური ტიხრებით დაყოფილია ცენტრალურ ნაწილად და გვერდით ჯიბეებად. დამახასიათებელია თაობათა მორიგეობა: კვერცხიდან იჩეკება ლარვა — პლანულა, რომელიც სუბსტრატს, რმაგრება და გარდაიქმნება პოლიპოიდურ თაობად — სციფისტომად. ეს უკანასკნელი დაკვირტვით წარმოქმნის თავისსავე მსგავს პოლიპება, ხოლო განივი დაყოფისას გამოყოფს სციფომედუზების ლარვებს (ეფირებს). ზოგიერთი სახეობა (ფესვპირიანები) მსუსხავია. ზოგიერთი სციფომედუზის შხამი სასიკვდილოა ადამიანისთვისაც. ცნობილია სციფოიდურთა 200-მდე სახეობა, რომლებიც გავრცელებული არიან ყველა ოკეანეში.
სავონა

სავონა — ქალაქი და ნავსადგური ჩრდილოეთ იტალიაში. მდებარეობს ლიგურიის ზღვის გენუის ყურის სანაპიროზე, ზღვის დონიდან 4 მ სიმაღლეზე. 2008 წლის მონაცემებით ქალაქში ცხოვრობდა 62,104 ადამიანი. სავოს სახელწოდებით არსებული დასახლება არსებობდა ჯერ კიდევ ბრინჯაოს ხანაში. 639 წელს ქალაქი დაანგრიეს ლანგობარდებმა. საუკუნეში გენუასთან კავშირში მყოფი დამოუკიდებელი კომუნა. 1528 წელს გენუელებმა დაანგრიეს სავონის საზღვაო პორტი და 1543 წლისათვის განაახლეს საქალაქო გამაგრება. ახალმა ციხე-სიმაგრემ დაიკავა ძველი ტაძრის ადგილი; მისი ყველაზე ცნობილი ტუსაღი იყო ჯუზეპე მაძინი. 1809-1812 წლებში ნაპოლეონს სავონაში დატყვევებული ჰყავდა პაპი პიუს . სავონა ძლიერ დაიბომბა მეორე მსოფლიო ომის დროს.

ქალაქის დიდ ნაწილს შენარჩუნებული აქვს თანამედროვე იერი, მხოლოდ ძველ კვარტალებს გააჩნიათ შუა საუკუნეების, რენესანსისა და ბაროკოს სტილის არქიტექტურის ნიშნები. არის ღირსშესანიშნაობები.
სხერტის ჭალა

სხერტის ჭალა, სხერტა — ისტორიული პუნქტი აღმოსავლეთ საქართველოში, ქართლში, მდინარე თეძმის ხეობაში, სოფელ ნიაბის (კასპის მუნიციპალიტეტი) ბოლოს. 1609 წლის ივლისში ქართლში მოულოდნელად შემოიჭრა ოსმალეთის არმია. მათ გამოიარეს ჯავახეთი, თრიალეთი, მიადგნენ მანგლისს და დაარბიეს მოსახლეობა. ამ დროს ქართლის მეფე ლუარსაბი მცირე ამალით ცხირეთში იმყოფებოდა. მტერს მეფის ტყვედ ჩაგდება ჰქონდა განზრახული. სოფელ კველთაში ოსმალებმა მღვდელი თევდორე შეიპყრეს და მეგზურობა მოსთხოვეს. მღვდელმა მტერს გზა აუბნია და ოსმალები ცხირეთს დააშორა. გაწბილებულმა ოსმალებმა მღვდელი სასტიკად აწამეს.

გიორგი სააკაძის გეგმის თანახმად მეფე ცხირეთში გამაგრდა. სააკაძემ შიკრიკები აფრინა მუხრანბატონთან, ამილახვართან და ერისთავთან. ახლომდებარე სოფლებში 400 კაცი შეკრიბა და ზაზა ციციშვილთან ერთად მტერს სწორედ სხერტის ჭალაში ეკვეთა. ბრძოლაში ქართველებმა გაიმარჯვეს.
სხვავა

სხვავა — სოფელი საქართველოში, ამბროლაურის მუნიციპალიტეტში (რაჭა-ლეჩხუმისა და ქვემო სვანეთის მხარე), სხვავის ადმინისტრაციულ ერთეულის ცენტრი (სოფლები: სხვავა, ფუტიეთი). აერთიანებს ყოფილ სოფლებს: ზემო სხვავასა და შუა სხვავას.

მდებარეობს რაჭის ქედის ჩრდილოეთ კალთაზე, მდინარე კრიხულის (რიონის მარცხენა შენაკადი) ზემოწელში, ზღვის დონიდან 1000 მ-ზე, ამბროლაურიდან 9 კმ-ში.

ისტორია
სხვავა წერილობით წყაროებში პირველად ალექსი იევლევისა და ნიკიფორე ტოლოჩანოვის 1650-1652 წლების ელჩობის აღწერილობაში იხსენიება. ვახუშტი ბატონიშვილი იცნობს „სხოვის“ სახელით (იქვე მოხსენიებულია „ციხე კუარასი“). საუკუნის შუა წლებისთვის სხვავა რაჭის ერისთავთა მფლობელობაში იყო. 1789 წელს სხვავის მიდამოებში იმერთა მეფე დავით -მ დაამარცხა განდგომილი ბერი წულუკიძე და წერეთელი, რომლებიც ლეკთა და თურქთა რაზმებს მოუძღოდნენ. საუკუნეში სხვავა იყოფოდა ზემო, ქვემო და შუა სხვავად. მოსახლეობისგან დაცლილი სოფელი შუა სხვავა 1955 წელს გაუქმდა. 2014 წლიდან ზემო სხვავა და შუა სხვავა გაერთიანდა სხვავას სახელით.

სოფელ სხვავაში (შუა სხვავას სასაფლაოზე) დგას საუკუნის ნახევრის ჯვარგუმბათოვანი „ძელიცხოვლის“ ეკლესიის ნანგრევები (დაინგრა 1991 წლის მიწისძვრის დროს). სოფლის აღმოსავლეთ კიდეზე, ქვათაძეების უბანში, მაღალი კლდის თხემზე შემორჩენილია საუკუნის „კვარას ციხის“ ნანგრევები. სოფელში არის ასევე ზემო სხვავის სამების ეკლესიის (აკურთხეს 1907 წელს) და შუა სხვავის წმ. გიორგის ( საუკუნე, დაანგრიეს 1924 წელს) ეკლესიების ნანგრევები. სხვავის სამხრეთით, დაახლ. 10 კმ-ზე, მთაზე მდებარეობს ველტყევის ნამონასტრალი.

სხვავის სამხრეთით, 4 კმ-ზე მდებარეობის ბუნებრივი გამოქვაბული — სხვავის საყინულე.
სხვილოსელნი

სხვილოსელნი — ქართლის დიდ ფეოდალთა საგვარეულო საუკუნეში, სხვილოსის მფლობელები. ქართლის სხვა აზნაურებთან ერთად იბრძოდნენ აფხაზთა (დასავლეთ საქართველო) მეფის გაბატონების წინააღმდეგ აღმოსავლეთ საქართველოში. ამ მიზნით დარჩი და ივანე სხვილოსელნი კახეთის ქორეპისკოპოს კვირიკეს მიემხრნენ აფხაზთა მეფის გიორგი -ის (922–957) წინააღმდეგ ბრძოლაში. მათი და ქართლ-კახეთის სხვა აზნაურების დახმარებით კვირიკემ კვლავ დაიბრუნა გიორგი -ის მიერ წართმეული კახეთი. საუკუნის შემდეგ სხვილოსელთა საგვარეულო წყაროებში აღარ იხსენიება.
წყარო
მატიანე ქართლისა, წგნ.: ქართლის ცხოვრება. ს. ყაუხჩიშვილის გამოც. ტ. 1, თბ., 1955
მარი ანტუანეტი (2006 წლის ფილმი)

მარი ანტუანეტი — რეჟისორ სოფია კოპოლას 2006 წლის ისტორიულ-ბიოგრაფიული ფილმი. ფილმი ასახავს საფრანგეთის სკანდალური დედოფლის მარი ანტუანეტის ცხოვრებას საფრანგეთის რევოლუციამდე. ფილმი ანტონია ფრეზერის ბიოგრაფიულ წიგნზეა დაფუძნებული. ფილმის გადაღება კომპანია -მ დააფინანსა 40 მილიონი აშშ დოლარით. ფილმმა კრიტიკოსთა განსხვავებული რეაქციები გამოიწვია. ფილმმა მიიღო ოსკარი საუკეთესო კოსტუმების დიზაინისთვის.

როლებში
კირსტენ დანსტი - მარი ანტუანეტი
ჯეისონ შვარცმანი - ლუი 
ჯუდი დეივისი - გრაფინია დე ნუი
მარი ანტუანეტი (1938 წლის ფილმი)

მარი ანტუანეტი — 1938 წლის ამერიკული შავ-თეთრი ბიოგრაფიული დრამა. ფილმი ასახავს საფრანგეთის სკანდალური დედოფლის მარი ანტუანეტის ცხოვრებას. ეს იყო ირვინ თელბერგის უკანასკნელი პროექტი, რომელიც თელბერგის გარდაცვალების შემდეგ ბოლომდე მიიყვანა მისმა ქვრივმა, ნორმა შირერმა. დაახლოებით 2 მლნ აშშ დოლარის ბიუჯეტით ის იყო მისი დროის ერთ-ერთი უძვირესი ფილმი. ფილმი ოსკარის ოთხ ნომინაციაზე იყო წარდგენილი.

როლებში
ნორმა შირერი - მარი ანტუანეტი
ტაირონ პაუერი - აქსელ ფონ ფერსენი
ჯონ ბერიმორი - ლუი 
რობერტ მორლი - ლუი 
ანიტა ლუისი - მარია ტერეზა სავოიელი
ჯოზეფ შილდკრაუტი - ლუი ფილიპ 
გლედის ჯორჯი - მადამ დიუ ბარი
ჰენრი სტივენსონი - ფლორიმონ კლოდი
ბარი ფიცჯერალდი - პედლერი
ჩემი მარცხენა ფეხი (ფილმი)

ჩემი მარცხენა ფეხი — 1989 წლის დრამატული ფილმი. გადმოსცემს ცერებრალური დამბლით დაავადებული კრისტი ბრაუნის ისტორიას. კრისტი ბრაუნი, რომელიც მხოლოდ მის მარცხენა ფეხს ამოძრავებდა, გაიზარდა ირლანდიის ღარიბ, მუშათა კლასის ოჯახში და გახდა მწერალი და არტისტი.

როლებში
დენიელ დეი-ლუისი — კრისტი ბრაუნი
ბრენდა ფრიკერი — ბრიჯიტ ბრაუნი
რეი მაკენელი — პედი ბრაუნი
ფიონა შოუ — ეილინ კოული
ჰიუ ო.კონორი — ახალგაზრდა კრისტი ბრაუნი
კირსტენ შერიდანი — შერონ ბრაუნი

ჯილდოები
ოსკარი
საუკეთესო მსახიობი კაცი: დენიელ დეი-ლუისი
საუკეთესო მსახიობი ქალი მეორეხარისხოვან როლში: ბრენდა ფრიკერი

საუკეთესო მსახიობი კაცი: დენიელ დეი-ლუისი
საუკეთესო მსახიობი კაცი მეორეხარისხოვან როლში: რეი მაკენელი
ბირდმორის მყინვარი

ბირდმორის მყინვარი  — მსოფლიოში ერთ-ერთი უდიდესი მყინვარი. მისი სიგრძე 160 კილომეტრზე მეტია. მყინვარი მდებარეობს ანტარქტიდაში და წარმოადგენს ერთ-ერთ უმთავრეს გასასვლელს ტრანსანტარქტიკულ მთებზე როსის შელფური მყინვარიდან პოლარულ პლატოზე. დასავლეთი მხრიდან მყინვარი შემოფარგლულია დედოფალ ალექსანდრას ქედით, ხოლო აღმოსავლეთიდან — თანამეგობრობის ქედითა და კილტის მყინვარით.

რობერტ სკოტის 1911-1913 წლების ესპედიციამ პოლუსის მიღწევის მცდელობისას 1911 წელს გამოიყენა იგივე გასასვლელი. სკოტის გუნდმა წარმატებით მიაღწია მიზანს 1912 წლის 18 იანვარს, მაგრამ დამოუკიდებლად მოქმედმა ნორვეგიის ანტარქტიკულმა ექსპედიციამ რუალ ამუნდსენის მეთაურობით მათ 35 დღით დაასწრო.
კლემენტს მარკჰემი

კლემენტს (კლემენტ) რობერტ მარკჰემი (; 20 ივლისი 1830, სტილინგფლიტი — 30 იანვარი 1916, ლონდონი) — ინგლისელი გეოგრაფი, მკვლევარი და მწერალი. 1863 წლიდან 1888 წლამდე იკავებდა სამეფო გეოგრაფიული საზოგადოების მდივნის პოსტს, მოგვიანებით იყო ამ საზოგადოების პრეზიდენტი კიდევ თხუთმეტი წლის მანძილზე. ამ პოსტზე ის ძირითადად დაკავებული იყო ბრიტანეთის ეროვნული ანტარქტიკული ექსპედიციის ორგანიზებით (1901-1904), ასევე ხელი შეუწყო რობერტ სკოტის პოლარული კარიერის დაწყებას. კლემენტს მარკჰემი იყო ლონდონის სამეფო საზოგადოების წევრი, ასევე აბანოს ორდენის რაინდი-კომანდორი.

მთელი თავისი ცხოვრების განმავლობაში მარკჰემი რჩებოდა მოგზაურად და მწერლად. მისი ლიტერატურული ნაშრომები მოიცავენ ისტორიულ ჩანაწერებს, ბიოგრაფიებს, ექსპედიციებისა და მოგზაურობების ანგარიშებს. ის სამეფო გეოგრაფიული საზოგადოების მრავალი სტატიისა და მოხსენების ავტორი იყო, ასევე დიდი ძალები მოახმარა -თვის ნაშრომების რედაქტირებასა და თარგმანს.
სხივი (გაზეთი)

სხივი — ქართული ყოველდღიური სოციალ-დემოკრატიული გაზეთი. კავკასიის სოციალ-დემოკრატიულ მუშათა ორგანიზაციების ორგანო. გამოდიოდა თბილისში 1905–1906 წლებში ჟურნალ „სოციალ-დემოკრატის“ შემდეგ. რედქტორ-გამომცემელი ვ. ახმეტელაშვილი. გაზეთში თანამშრომლობდნენ ნ. ჟორდანია, ს. ჯიბლაძე, ფ. მახარაძე, ი. რამიშვილი, ნ. კალანდაძე, ი. გომართელი, კ. ჩხეიძე, ი. წერეთელი, რ. არსენიძე, ნ. რამიშვილი, ლ. ნათაძე, პ. კალანდაძე, ბ. ლომთათიძე, ა. მამულაშვილი (ლალიონი) და სხვები. აშუქებდა მუშათა გაფიცვებს, პოლიტიკურ და ეკონომიკურ საკითხებს. თბილისის გენერალ-გუბერნატორის განკარგულებით გაზეთის გამოცემა შეწყდა. მის ნაცვლად გამოვიდა გაზეთი „განთიადი“.
ფერეიდუნ-შაჰრი

ფერეიდუნ-შაჰრი ან მარტყოფი — ქალაქი ირანში, ისპაჰანის ოსტანის დასავლეთ ნაწილში. ფერეიდუნ-შაჰრის რაიონის ცენტრი. მდებარეობს ზაგროსის ქედთან. ქალაქი არის ეთნიკური ქართველების (ფერეიდნელების) ერთ-ერთი დიდი სამოსახლო ფერეიდანში. მოსახლეობა საუბრობს ქართული ენის ფერეიდნულ კილოზე, ანუ ქართულ-სპარსულ დიალექტზე სპარსულთან ერთად.

გალერეა
სტივ ბალმერი

სტივენ ენტონი „სტივ“ ბალმერი (; დ. 24 მარტი, 1956) — ამერიკელი ბიზნესმენი, რომელიც იყო -ის აღმასრულებელი დირექტორი 2000 წლიდან მოყოლებული 2014 წლამდე, მანამდე სანამ იგი ამ პოსტზე არ შეცვალა სატია ნადელამ.

ბალმერი არის საკალათბურთო კლუბ ლოს-ანჯელეს კლიპერსის მფლობელი, რომელიც 2014 წლის 12 აგვისტოს შეიძინა 2 მილიარდი დოლარის სანაცვლოდ.

2016 წლის მონაცემებით მისმა ქონება შეადგენს დაახლოებით $27.8 მილიარდს, რაც ხდის მას მსოფლიოში 22-ე ყველაზე მდიდარ ადამიანად.

ბიოგრაფია
ბალმერი დაიბადა დეტროიტში, ბეატრის დვორკინისა და ფრედერიკ ჰენრი ბალმერის ოჯახში. მამამისი იყო შვეიცარიელი ემიგრანტი და მუშაობდა -ის მენეჯერად, ხოლო დედა — ებრაელი, რომელიც ცხოვრობდა ამერიკაში. 1973 წელს ბალმერმა დაამთავრა „ ”-ის სკოლა და განაგრძო თავისი გზა ჰარვარდის უნივერსიტეტისკენ. მან ჩააბარა მათემატიკისა და ეკონომიკის ფაკულტეტზე. სწავლის პერიოდში იგი იყო საფეხბურთო გუნდის მენეჯერი. აგრეთვე მუშაობდა ჰარვარდის ყოველდღიურ გაზეთში. 1977 წელს მან წარჩინებით დაამთავრა ჰარვარდის უნივერსიტეტი და მიიღო ბაკალავრის ხარისხის წოდება.. შემდეგ ჩააბარა სტენფორდის უნივერსიტეტში მაგისტრის ხარისხზე, თუმცა 1980 წელს მიატოვა სწავლა და დაიწყო მუშაობა მაიკროსოფტში.

სტივ ბალმერი შეუერთდა -ს 1980 წლის 11 ივნისს, და გახდა კომპანიისს 30-ე თანამშრომელი. ბილ გეიტსმა თავდაპირველად მას შესთავაზა ხელფასის სახით $50,000 და 8%-იანი წილი.

2000 წელს ბალმერი გახდა -ის გენერალური დირექტორი. ბალმერი ამ პოსტზე მსახურობდა 14 წლის განმავლობაში. 2014 წელს იგი ამ თანამდებობაზე შეცვალა სატია ნადელამ.

პირადი ცხოვრება
1990 წელს მან იქორწინა კონი სნაიდერზე, ვისგანაც ეყოლა სამი შვილი.

ბალმერი მეუღლესთან ერთად ცხოვრობს ჰანტს-პოინტში, ვაშინგტონის შტატში.
კოლხეთი ხობი (საფეხბურთო კლუბი)

„კოლხეთი“ ხობი – საქართველოს საფეხბურთო კლუბი ხობიდან. თამაშობს „ცენტრალურ“ სტადიონზე. ასპარეზობს პირველ ლიგაში.

ისტორია
დაარსდა 1936 წელს. 1987 წელს გახდა საქართველოს პირველობის მე-2 პრიზიორი, 1988 წელს კი საქართველოს ჩემპიონი. 1989 წელს ჩამოყალიბდა საფეღბურთო კლუბი ,,კოლხეთი", რომელიც ასპარეზობდა საბჭოთა კავშირის პირველობაზე მე-2 ლიგის გუნდებს შორის. 1990 წლიდან ასპარეზობს საქართველოს ეროვნულ ჩემპიონატში ჯერ უმაღლეს, შემდეგ კი პირველ და რეგიონულ ლიგაში 2007 წლიდან ასპარეზობს პირველ ლიგაში, 2008-2009 წლებში გამოდიოდა ხობის ,,ხობის" სახელწოდებით. ამჟამად საქართველოს ჩემპიონატის პირველი ლიგაში ასპარეზობს როგორც ხობის ,,კოლხეთი."

აქ აღზრდილ მრავალ ფეხბურთელს დაუცავს თბილისის დინამოსა და საქ. ნაკრების ღირსება, ესენი არიან: დემურ ვეკუა, ავთანდილ ქანთარაია, ენუქი თევზაძე, ზურაბ აიანადი, ლევან გვაზავა, ლადო ახალაია, ედიკ საჯაია, ირაკლი სახურია და სხვები

სახელწოდება
1936–: დაარსდა როგორც კოლხეთი ხობი
2001: საფეხბურთო კლუბი ხობი
2002: კოლხეთი ხობი
200: სკ ხობი
200–: კოლხეთი ხობი

ლოგოები
დადაშენის საეპისკოპოსო

დადაშენის საეპისკოპოსო — ეპარქია ფეოდალურ საქართველოში. სავარაუდოდ დაარსდა საუკუნეში მაშინ, როდესაც სამხრეთ საქართველოში იქმნებოდა ქართული საეპისკოპოსოები. დადაშნელი პირველად მოხსენიებულია საუკუნის დოკუმენტში „განგება დარბაზობისა.“ ეს არის საქართველოს მღვდელმთავართა ჯდომის წესი სამეფო დარბაზობის დროს. აქ მოხსენიებულ 35 მღვდელმთავარს შორის დადაშნელს უჭირავს 34-ე ადგილი. თურქეთის მიერ სამცხე-საათაბაგოს დაპყრობის შემდეგ დადაშენის საეპისკოპოსო მოიშალა.

საეპისკოპოსოს საზღვრები
 საუკუნის „დარბაზობის განგების“ მიხედვით დადაშნელის სამწყსოში შედიოდა ძველი ქართული ისტორიული თემები - არტაანი, კოლა და ხორტევანი.

 საუკუნის დოკუმენტის, სამცხე-საათაბაგოს მღვდელმთავართა ნუსხის, ცნობით, დადაშნელის სამწყსო მხოლოდ მთელი კოლა და ხორტევანია ყარასალამდე. ამ საბუთში ჩამოთვლილ 13 ეპისკოპოსში დადაშნელი მეცამეტე ადგილზეა დასახელებული.
ჯუმბერ პატიაშვილი

ჯუმბერ ილიას ძე პატიაშვილი (დ. 5 აგვისტო, 1939, ლაგოდეხი) — ქართველი პოლიტიკოსი და საქართველოს სსრ-ის ცკ-ს კომპარტიის მე-12 პირველი მდივანი 1985-1989 წლებში. მონაწილეობას იღებდა 1995 და 2000 წლების საქართველოს საპრეზიდენტო არჩევნებში. იგი ორივეჯერ მეორე ადგილზე გავიდა.

ბიოგრაფია
დაამთავრა თბილისის სახელმწიფო სასოფლო-სამეურნეო ინსტიტუტი. 1962-1965 წლებში იყო ასპირანტი. 1965-1967 წლებში იყო სასოფლო-სამეურნეო ინსტიტუტი, უმცროსი მეცნიერ-მუშაკი. 1965-1967 წლებში იყო საქართველოს სსრ კომკავშირის ინსტრუქტორი. 1967-1968 წლებში იყო ახალგაზრდა მეცნიერ-მუშაკებთან მუშაობის სექტორის გამგე. 1968-1969 წლებში იყო საკავშირო ცენტრალური კომიტეტის პასუხისმგებელი ორგანიზატორი. 1969-1970 წლებში იყო საქართველოს კომკავშირის ცენტრალური კომიტეტის მეორე მდივანი. 1970-1973 წლებში იყო საქართველოს კომაკავშირის ცკ-ის პირველი მდივანი. 1973-1974 წლებში იყო კომუნისტური პარტიის გორის რაიონული კომიტეტის პირველი მდივანი. 1974-1985 წლებში იყო საქართველოს სსრ კომპარტიის მდივანი. 1985 წლის 6 ივლისიდან 1989 წლის 14 აპრილამდე იყო საქართველოს კომპარტიის ცკ-ის პირველი მდივანი. 1989-1999 წლებში მიწათმოქმედების სამეცნიერო-კვლევითი ინსტიტუტის დირექტორი (სამეცნიერო-საწარმოო გაერთიანება „თავთავის“ გენერალური დირექტორი). 1999 წლიდან მიწათმოქმედების ინსტიტუტის კონსულტანტი. 1992-1995 წლებში იყო საქართველოს მე-3 მოწვევის პარლამენტის წევრი (მცხეთის მაჟორიტარი). 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს აღორძინება“. 2004 -2008 წლებში იყო საქართველოს მე-6 მოწვევის პარლამენტის წევრი (გორის მაჟორიტარი).
კონსტანტინე ჩხეიძე

კონსტანტინე ალექსანდრეს ძე ჩხეიძე (დ. 1897 – გ. 1974) — ქართველი მწერალი, ფილოსოფოსი და „თეთრი ემიგრანტი“.

კონსტანტინე დაიბადა ქართველი მამის, წარჩინებული გვარის ჩხეიძეებისა და რუსი დედის ოჯახში. ჩაირიცხა იმპერილიასტური რუსეთის სამხედრო სამსახურში და ჩრდილო კავკასიის სამოქალაქო ომის დროს იბრძოდა თეთრი არმიის რიგებში. 1921 წელს, თეთრი კაზაკების დამარცხების შემდეგ, ჩხეიძე გადაიხვეწა ლემნოსში, საიდანაც 1923 წელს გადავიდა პრაღაში (ჩეხოსლოვაკია). პრაღაში მიიღო იურიდული განათლება და აქვე კითხულობდა ლექციებს.

1920-იან წლებში ის შეუერთდა „ევრაზიელების მოძრაობას“ და 1930–იან წლებში ის უკვე მოგვევლინა მოძრაობის ერთ-ერთ ლიდერად. მეორე მსოფლიო ომის დროს, ის იყო პრაღის „მიწისქვეშა“ ანტი-ფაშისტური აქტივისტი, მაგრამ 1945 წელს იგი დააპატიმრა საბჭოთა ჯაშუშთა გამოვლენის სპეციალური ორგანიზაციამ ("სმერში") და 1955 წლამდე გადაასახლებული იყო ციმბირში. კონსტანტინე ჩხეიძე იყო ნიკოლაი ფიოდოროვის ფილოსოფიის მიმდევარი და შექმნა რიგი ნაშრომები რუსული საზოგადოებისა და კულტურის, ასევე კავკასიური ლეგენდებისა და საბჭოთა ერების შესახებ. მისი მემუარები არის 1917–1955 წლების, რუსეთსა და საბჭოთა კავშირში განვითარებული მოვლენების ამსახველი მნიშვნელოვანი დოკუმენტაცია.

1974 წელს კონსტანტინე ჩხეიძემ სიცოცხლე თვითმკვლელობით დაასრულა.
პეტრე ჩხეიძე

პეტრე პეტრეს ძე ჩხეიძე (დ. 22 ოქტომბერი, 1941, თბილისი) — საქართველოს პირველი საგანგებო და სრულუფლებიანი ელჩი ამერიკის შეერთებულ შტატებში, საქართველოს მუდმივი წარმომადგენელი გაერთიანებული ერების ორგანიზაციაში, შემდგომში საქართველოს ელჩი თურქმენეთსა და ავღანეთში.

ბიოგრაფია
დაიბადა 1941 წლის 22 ოქტომბერს თბილისში. თბილისის სახელმწიფო უნივერსიტეტის დამთავრების შემდეგ 1963 წლიდან მუშაობდა პროკურატურის ორგანოებში. იყო ქ. თბილისის პროკურატურის სტაჟიორი, გამომძიებელი, უფროსი გამომძიებელი, საქართველოს სსრ პროკურატურის განსაკუთრებით მნიშვნელოვან საქმეთა გამომძიებელი.

1971–1975 წლებში იმყოფებოდა პარტიულ სამუშაოზე საქართველოს კომპარტიის თბილისის საქალაქო კომიტეტში, იყო ადმინისტრაციული ორგანოების განყოფილების ინსტრუქტორი, განყოფილების გამგის მოადგილე, განყოფილების გამგე.

სსრ კავშირის საგარეო საქმეთა სამინისტროს დიპლომატიური აკადემიის დამთავრების შემდეგ, 1978 წლიდან მუშაობდა სამინისტროს აპარატში, ხოლო შემდეგ გაერთიანებული ერების ორგანიზაციასთან არსებულ სსრ კავშირის მუდმივ წარმომადგენლობაში ადმინისტრაციულ-საკონსულო რეფერენტურის პირველ მდივნად, მრჩევლად, ხელმძღვანელად.

1984 წლიდან მუშაობდა საქართველოს კომპარტიის ცენტრალური კომიტეტის უცხოეთთან ურთიერთობის განყოფილების გამგედ.

პეტრე ჩხეიძე ნიუ-იორკში ყოფნისას აქტიურად მუშაობდა თურქმენეთის გაზის პრობლემატიკაზე.

პეტრე ჩხეიძე საქართველოს პრეზიდენტის, ედუარდ შევარდნაძის, დავალებით, აქტიურ კონსულტაციებს აწარმოებდა მსხვილ კორპორაციასთან, რომლებიც ჩართულია ევრაზიის „ენერგეტიკული ბაზრის“ გადანაწილებაში. მას ჰქონდა უფლებამოისლება პრეზიდენტ შევარდნაძისაგან, ეწარმოებინა მოლაპარაკებები გადაწყვეტილების მიღებისა და „ჯენტლმენური შეთანხმების“ უფლებით. პეტრე ჩხეიძე იყენებდა თავის კავშირებს გაეროში და ურთიერთობას სხვადასხვა ქვეყნის ელჩებთან.
ვალერი ჩხეიძე

ვალერი ჩხეიძე (დ. 1948, ქვედა დიმი, ბაღდათის რაიონი — გ. 16 აგვისტო, 2017) — უშიშროების გენერალ-ლეიტენანტი.

1972 წელს დაამთავრა პუშკინის სახელობის პედაგოგიური ინსტიტუტი; 1982–1984 წლებში სწავლობდა მოსკოვის სახელმწიფო უშიშროების კომიტეტის უმაღლესი სკოლაში.

1975 წლიდან მას სხვადასხვა მაღალი და საპასუხისმგებლო თანამდებობები ეკავა: სსრკ უშიშროების კომიტეტი. ეკავა სხვადასხვა თანამდებობები ოპერატიული რწმუნებულიდან — ქვეგანყოფილების უფროსამდე; საქართველოს შსს-ს სისხლის სამართლის სამძებრო სამმართველოს უფროსის მოვალეობის შემსრულებელი; საქართველოს რესპუბლიკის უშიშროების მინისტრის მოადგილე; საქართველოს თავდაცვის სამინისტროს სპეციალური დანიშნულების მთავარი სამმართველოს უფროსის პირველი მოადგილე; საქართველოს სასაზღვრო ჯარების სარდალი, თავდაცვის მინისტრის მოადგილე; 1994 წლიდან ინიშნება საქართველოს სახელმწიფო საზღვრის დაცვის დეპარტამენტის თავმჯდომარედ. „ვარდების რევოლუციის“ შემდეგ 2004 წელს ის ინიშნება დაზვერვის დეპარტამენტის თავმჯდომარედ, მალევე გვევლინება საქართველოს უშიშროების მინისტრის მოადგილედ და საგარეო დაზვერვის დეპატრამენტის დირექტორი.
ელიტური საზოგადოება

ელიტური საზოგადოება — რეჟისორ სოფია კოპოლას 2013 წლის მხატვრული ფილმი. ფილმი 2008-2009 წელს ჰოლივუდში მომხდარ რეალურ ამბავს ეფუძნება.

სიუჟეტი
ფილმი ახალგაზრდა მძარცველთა ჯგუფის ამბავს გადმოსცემს. დაჯგუფება სახელწოდებით ლოს-ანჯელესში 2008 წლის ოქტომბრიდან 2009 წლის აგვისტომდე მოქმედებდა. 5 მოზარდი თავგადასავლებისა და გართობის ძიებაში გადაწყვეტს რამდენიმე ცნობილი პიროვნების სახლის გაქურდვას. ჯგუფის წევრები იპარავდნენ ტანსაცმელსა და ძვირფასეულობა, რომლის საერთო ღირებულება სამ მილიონ ამერიკულ დოლარს აღწევდა. მძარცველთა მსხვერპლი იყვნენ ორლანდო ბლუმი, ლინდსი ლოჰანი, მეგან ფოქსი და ყველაზე ხშირად — პერის ჰილტონი.

როლებში
ისრაელ ბრუსარი - რებეკა ენი
კეიტი ჩანგი - მარკ ჰოლი
ემა უოტსონი - ნიკი მური
ტაისა ფარმიგა - სემ მური
კლერ ჯულიენი - კლოი ტეინერი
ლესლი მანი - ლაური მური
გევინ როსდეილი - რიკი
სტეისი ედვარდსი - მისის ჰოლი

კამეო როლები
პერის ჰილტონი - საკუთარი თავი
კირსტენ დანსტი - საკუთარი თავი
ლინდსი ლოჰანი - საკუთარი თავი